Kamchatkada vertolyotning halokatga uchrashi oqibatida 3 kishi qurbon bo‘ldi

Kamchatkada Russkaya buxtasi hududida Robinson vertolyotining qulashi oqibatida uch kishi halok bo‘ldi. Bu haqda “Gazeta.ru” xabar beradi.

Rossiya FVVning Kamchatka o‘lkasi boshqarmasining ma’lum qilishicha, vertolyot qulagan joydan uch kishining jasadi topildi. Voqea hududida qidiruv ishlari davom ettirilmoqda.
Boshqarma ushbu modeldagi vertolyot to‘rt kishiga mo‘ljallanganligiga aniqlik kiritdi.
Uzoq Sharq transport tergov boshqarmasi hodisa yuzasidan tekshiruvni boshladi.